21 
holdigt Bindemiddel, der ved Forvitring bliver gullig paa Overfladen. 
Den indeholder foruden Cyrena sp. Fragmenter af Ostrea sp. og 
nogle meget ubetydelige Snegle. 
Paa Lilleø nær ved Ærøskjøbing har man fundet en Blok af rød 
eller rødbrun, noget sandet Jærnlersten, der er ganske spraglet af 
hvide Skaller eller Fragmenter af Cyrena. 
En anden Jærnlersten med Cyrena er fundet i Aaby Skovs Grus¬ 
grav, NØ. for Svendborg. Stenarten er indvendig lys chokolade¬ 
brun og har en haardere mørkebrun Skorpe, i hvilken man tydelig 
ser Cyrenaskallerne. 
I Aaby Skovs Grusgrav er der i fluvio-glacialt Grus under Moræne¬ 
ler fundet en Mængde Bullesten af en Lerart, der nærmest maa 
kaldes Skiferier (paa Tysk rimeligvis „Letten“). De mindst forvitrede 
Stykker er næsten sorte og temmelig glimmerrige. Ved Forvitringen 
bliver Farven lysere, næsten graabrun, og der dannes Rustpletter paa 
Lagdelingsfladerne og Forsteningerne. Disse er meget fladtrykte og 
daarlig bevarede og deres Skalsubstans er opløst. 
Forsteningerne er: to Arter Cyrena, en temmelig stor og rund og en 
mindre, mere langstrakt, strieret med tydelige Tilvækstlinjer, samt en 
Del smaa Muslinger, der ligner Cyclas og muligvis tilhører denne 
Slægt, en lille Snegl, der maaske tilhører Slægten Paludina eller 
en nærstaaende, en eller to Arter af Ostrakoder samt Fiskeskæl. 
Hvad der særlig bør bemærkes, er, at af Forsteninger, der kunde 
tyde paa mere salt Vand, er der kun fundet et Eks. af en Per na 
eller Gervilleia. 
Disse Forsteninger er i det store Hele de samme, som Deecke 
har omtalt fra sin store Blok fra Rügen; navnlig vil jeg henlede 
Opmærksomheden paa den mindre Cyrena- Art, der, særlig naar en 
Del af Skallen er skjult i Stenarten, meget ligner en Leda- Art i 
Habitus. Tidligere Forfattere [se Deecke 1888, S. 1—2] havde hen¬ 
ført den omtalte Blok fra Rügen til Oligocæn paa Grund af Fore¬ 
komsten af Leda Deshayesiana Duch. Ved det store Individantal 
og Mængden af unge Eksemplarer gør disse Blokke et tydeligt 
Indtryk af Brak- eller Ferskvandsdannelser. 
Som Hjemsted for den største Del af de Cyrenablokke, som er 
fundet indenfor det omhandlede Omraade, maa betragtes Born¬ 
holm*) og den Del af det baltiske Omraade, som ligger mellem 
*) I Bornholms Ræt-Liasdannelser har jeg paa to Steder fundet Cyrenabjærgarter : 
dels i Schor & Bentsens Teglværksgrav ved Rønne [Grönwall 1899, Nr. 1, S. 26] i 
rødlig Jærnlersten og dels ved Ellebygaard, 0. for Rønne, ved Gravningerne for Vand¬ 
værket (1903), i en graa, meget sandet Jærnlersten. Samme Sted fandt jeg en 
Blok af graalig Kalksandsten, fuldstændig lig Blokke fra Nordtyskland, med 
Cyrena sp. i Mængde og enkelte marine Muslinger, Mytilus sp. 
